**POROČILO O REDNEM INŠPEKCIJSKEM PREGLEDU NAPRAVE, KI LAHKO POVZROČI ONESNAŽEVANJE OKOLJA VEČJEGA OBSEGA**

**Zavezanec:** BIO PLINARNA, BRANKO ARNUŠ s. p., Dolič 42, 2253 Destrnik

**Naprava:** Naprava za odstranjevanje ali predelava trupov živali ali odpadkov živalskega izvora z zmogljivostjo predelave več kot 10 ton na dan

**Datum pregleda:** 25. 4. 2023

**Okoljevarstveno dovoljenje (OVD)**

* OVD št.: 35407-3/2011-20 z dne 22. 1. 2013,
* Odločba 35406-113/2017-2 z dne 5. 12. 2017,
* Odločba 35406-1/2020-ARSO-16 z dne 15. 6. 2022

**Usklajenost z OVD**

DA - naprava je usklajena z OVD

Pri pregledu je bilo ugotovljeno, da zavezanec v zvezi z emisijami snovi v zrak ravna skladno z zahtevami OVD. Zadnje meritve emisij snovi v zrak niso bile presežene.

Industrijske in komunalne odpadne vode v napravi ne nastajajo. Imajo lovilnik olj in izdelan poslovnik ter vodijo obratovalni dnevnik.

Zavezanec izvaja obratovalni monitoringa hrupa za napravo vsako tretje koledarsko leto. Zadnje meritve emisije hrupa niso bile presežene.

Zavezanec ima opravljene meritve nizkofrekvenčnega vira elektro magnetnega sevanja skladno z zahtevami OVD.

Zavezanec v zvezi s svetlobnim onesnaževanjem ravna skladno z zahtevami OVD.

Zavezanec z odpadki, ki nastanejo zaradi opravljanja dejavnosti, ravna skladno s predpisi, vodi vse predpisane evidence, izvaja monitoringa kakovosti pregnitega blata. V bioplinarni zagotavljajo higienizacijo skladno z zahtevami OVD.

Zavezanec ima izdelan plan preventivnega vzdrževanja.

Zavezanec vodi mesečno evidenco o porabi vode in energije.

Zavezanec je v predpisanem roku poslal vsa poročila.

**Zaključki / naslednje aktivnosti:**

Naslednji redni inšpekcijski pregled je predviden v skladu s planom Inšpektorata.